ราวๆ 5 ทุ่มกว่าๆ ก่อนนิวคุงจะกลับบ้านได้แวะซื้อน้ำกินที่ร้าน เบอร์รี่ Smoothies เลยเอามารีวิวซะเลย
โดยร้านนี้จะตั้งอยู่ในซอยศรีนครินทร์ 40 ฝั่งตรงข้ามกับห้างซีคอน ขับตรงไปตามทางเรื่อยๆจนสุด จะเจอ 3 แยก และจะมีตลาดกลางคืนขายของอยู่ ร้านจะอยู่ตรง 3 แยกนั่นเลย
ร้านจะเป็นซุ้มขายน้ำเล็กๆ ไม่สามารถจอดรถหน้าร้านได้ แนะนำว่าให้ขับออกไปจอดใกล้ๆและเดินมาซื้อกินจะง่ายกว่า

เมนูเครื่องดื่มของร้านก็จะเน้นไปที่เมนูน้ำผลไม้ปั่นเป็นหลักครับ สามารถเลือกนั่นผสมนี่ก็ได้แล้วแต่ชอบเลย
นอกจากนี้ยังมีพวกเมนูชา กาแฟ ให้เลือกสั่งกินเป็นทางเลือกด้วย

วันนี้นิวคุงได้สั่งกินเป็นเมนู น้ำส้มปั่น ครับ
รสชาติน้ำส้มปั่นร้านนี้ ทำออกมาได้เนื้อละเอียด หวานเย็นอร่อยใช้ได้เลย เป็นรสหวานส้มกำลังดี กินง่ายได้รสหวานส้มอร่อยในทุกๆคำ
นอกจากนี้ตัวเนื้อน้ำแข็งนั้นก็ปั่นมาได้เนื้อละเอียด กินแล้วหวานเย็นอร่อยในทุกคำเลย

สรุปโดยรวม (เต็ม 10)
ให้ 6.5 คะแนน รสชาติหวานเย็นของส้มปั่นอร่อย กินแล้วชื่นใจครับ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  21 / 5 / 58
